大灣區航空

大灣區航空係一間以香港為基地嘅低成本航空公司，喺2010年成立，公司喺2020年7月8號改做而家個名。創辦人黃楚標亦都係深圳東海航空嘅董事長，諗住開辦中國第一、二線城市同埋東南亞嘅航點。2022年預計會用3架波音737-800機隊營運，去到2026年嗰陣機隊會達到30架嘅規模。大灣區航空係香港第八間航空公司，如果唔計已經執咗嘅舊香港航空、國泰港龍航空、甘泉香港航空同埋捷星香港航空，大灣區航空就會係香港第四間航空公司。

歷史 
大灣區航空喺2010年5月24號成立，係東海集團旗下嘅航空公司，當時叫做東海航空有限公司，2019年1月17號改名叫東海航空有限公司，2019年12月5號再次改名做香港紫荊航空有限公司，之後喺2020年7月8號嗰時改名做大灣區航空有限公司。 

2020年7月，大灣區航空向香港民航處申請「航空營運人許可證」。 

2020年10月，大灣區航空董事局主席黃楚標表示，佢期望最快可以喺2021年第一至第二季啟航，到時候將會用5架波音737飛航。

2021年1月22號，香港政府刊憲，空運牌照局公布，大灣區航空申請經營來往香港104條航線，包括來往中國內地嘅48條航線，其餘航線係日本、南韓同埋泰國等東南亞航線。

2021年1月29號，大灣區航空行政總裁丘應樺表示，如果營運許可同埋牌照等獲批，預計可以喺今年八月下旬正式首航；如果到時候疫情仍然嚴重，就可能會改為先以貨運服務為主開始。

2021年2月頭，大灣區航空嘅航線申請並無喺政府刊憲後14日之內受到其他航空公司反對，只係收到申訴。而3月頭大灣區航空董事許漢忠喺接受電台訪問嗰陣話，受新冠肺炎疫情影響，運送同埋改裝飛機等工序，已經比預期遲咗2個月，期望今年第三季可以完成所有申請，並且喺年尾之前有3架飛機可以投入服務。 

2021年8月8號，大灣區航空董事許漢忠表示，大灣區航空相信公司可以喺9月17號獲發營運牌照，並且計畫喺10月1號用私人包機形式首航北京，用嚟象徵公司計劃營運來往北京同埋國際嘅定期航班。 

2021年8月14號，大灣區航空公布，公司計畫喺2021年第四季開辦新加坡、曼谷同埋布吉嘅航線，但仍然需要等航權批核。 

2021年9月6號，大灣區航空嘅第一架飛機2021年9月7號，大灣區航2021年9月8號，由於國泰航空公司之前對大灣區航空嘅牌照提出申述，空運牌照局將會排期喺2021年12月尾展開閉門聆訊，到時候國泰航空同埋香港航空將會派代表出席。除此之外，國泰航空亦都要求提供28日時間去準備聆訊，而空運牌照局會喺聆訊之後先做牌照審批決定，因而令到大灣區航空喺2021年之內首航無望。 

2021年9月11號，大灣區航空行政總裁丘應樺表示，由於空運牌照局嘅聆訊，預計大灣區航空將會延後至2022年第一季首航。丘應樺指出，航空公司而家每架客機每個月嘅租賃支出超過港幣一百萬，再加上之後會有更加多客機運嚟香港，連埋員工嘅薪酬開支，將會加大航空公司嘅財政壓力；但係丘應樺同時強調，大灣區航空目前財政穩健 

2021年10月8號，大灣區航空正式獲得民航處批出「航空營運人許可證」。 

2021年11月22號，大灣區航空行政總裁丘應樺指出，由於受到肺炎疫情影響，佢預料航空公司啟航日期要由出年第一季，延遲至出年第二季之前。而延遲啟航亦都令到航空公司財政壓力增加，但係目前並唔需要額外籌集資金。航線方面，由於目前新加坡同埋泰國嘅檢疫政策比較寬鬆，第一階段飛去嗰兩個地方嘅機會比較大；中國內地航線方面，北京同埋上海將會係首要航點。丘應樺又話，喺短期客運量未回升嘅情況之下，航空公司應該做多啲貨運服務。

2021年11月29號，大灣區航空以貨運包機方式營運第一次商業貨運航班，由香港出發並且即日來回曼谷，個航班編號係HB8660同埋HB8661。

2022年1月6號，大灣區航空同全球分銷系統平台Amadeus簽咗合作協議，旅遊代理商遲啲可以透過嗰個系統查到航班資料、票價同埋可以訂埋大灣區航空嘅航班。而嗰啲航班喺香港政府部門批咗之後，預計可以喺今年嘅第一季之內投入營運。

2022年2月21號，大灣區航空獲得空運牌照局發出嘅牌照。

中國民用航空局喺2022年8月頭向大灣區航空批出來往北京、上海浦東、杭州、成都同埋武漢，總共5條航線嘅客運同貨運經營許可。中國民航局要求航空公司做好開航前嘅各項準備，包括具體嘅航路同起降時間等，經過當局審批之後就可以運行相關航線。

公司組成

主要股東 
截至2020年8月10號，主要股東持有大灣區航空公司股份嘅比例係咁嘅：
東海聯合有限公司 100%
黃楚標 80%
黎慧群 15%
李治民 5%

董事會成員 
2020年12月10號登記董事會成員分別係前國泰港龍航空行政總裁丘應樺、創辦人黃楚標、黃楚標個老婆黎慧群、黃楚標大舅父李治民。2021年1月12號增加順豐控股創辦人王衛、香港行政會議成員李國章、前香港保安局局長李少光、香港立法會主席梁君彥同埋前香港機場管理局行政總裁許漢忠。一共9個董事。 

2021年8月18號，順豐控股董事長王衛辭咗大灣區航空董事呢個職位，距離佢加入呢間公司唔夠九個月。

2022年6月27號，丘應樺因為得到國務院委任做第五任商務及經濟發展局局長，而辭咗大灣區航空所有嘅職務。

2022年8月14號朝早，由於大灣區航空董事會成員之一嘅前香港保安局局長李少光喺自己位於沙田嘅屋企度訓緊覺嗰時過咗身，而令董事會只係剩返6個成員。

機隊 

大灣區航空用波音737-800做佢嘅主要機型，全部飛機都係租返嚟嘅。 

2021年8月2號，大灣區航空喺廣州白雲機場接收咗第一架飛機，跟住架飛機飛咗去德國漢堡，喺嗰度做咗為期幾個禮拜嘅之後，喺9月6號由漢堡機場起飛，途經哈薩克斯坦嘅首都努爾蘇丹，並且喺9月7號順利抵達香港國際機場（飛機2022年1月中，大灣區航空考慮訂30架波音737 MAX 10或者空中巴士A321neo喺第日擴充機隊嗰陣用，預計個費用會高達17.7億美元，至於會訂幾多架，就會視乎香港疫情嘅發展再做決定。

截至2022年9月，大灣區航空機隊嘅平均機齡係5.5年。

</center>

航點 
2021年1月22號，大灣區航空刊憲申請經營中國大陸48個第一、二線城市、蒙古、日本、南韓、台灣、菲律賓、新加坡、印尼、馬來西亞、越南、緬甸、汶萊、老撾、印度、孟加拉、塞班島同埋關島等一共104個客運航點。

航點歷史 
2021年
11月29號，開辦唔定期嘅貨運包機來往香港同曼谷，係大灣區航空商業貨運航班嘅首航，用波音737-800客機去營運呢個貨運航班。

2022年
7月23號，開辦每個禮拜兩班來往香港同曼谷嘅客運服務航班，航班編號係HB660/661同埋HB662/663，用波音737-800嚟營運，呢個係大灣區航空定期客運航線嘅首航航班。
10月4號，來往香港同曼谷嘅航線加密至每個禮拜三班。
10月21號，加密來往香港同曼谷嘅航線至每個禮拜五班。
10月30號，加密來往香港同曼谷嘅航線至每日一班，並且改咗航班編號做HB681/682同埋HB683/684。
12月1號，開辦每個禮拜五班來往香港同台北嘅客運服務航班，航班號係HB502/504同埋HB503/505，用波音737-800嚟營運。

2023年
1月12號，開辦每日一班來往香港同東京/成田嘅客運服務航班，航班號係HB530同埋HB531，用波音737-800嚟營運。
1月17號，開辦每個禮拜三班來往香港同首爾/仁川嘅客運服務航班，航班號係HB520同埋HB521，用波音737-800嚟營運。
3月1號，加密來往香港同台北嘅航線至每日一班。

客運航線

計畫緊嘅航線
以下所有航線都係申請緊嘅航線，並未正式落實。

服務 
大灣區航空只會提供一種客位等級，但係公司自己會定位係一間「價值型航空公司」，介乎廉航同埋傳統航空公司之間。咁意味住機艙入面嘅椅背唔會有個人電視，客人需要用應用程式去計畫行程，並且喺飛機餐、飲品、酒店同埋各種配套上，提供更多元化嘅選擇，方便根據客人各自嘅需要提供更加個人化嘅服務，例如：喺餐飲上提供更加靈活嘅配套，可以訂購機上餐酒或者其他食品。

合作夥伴
大灣區航空同下面呢啲公司簽咗合作協議

連出去 
 大灣區航空官方網站

香港航空公司